Den Vest-Sjællandske Avis, 1816-11-02
Oversigt. af Dagens udenlandske Nyheder. (Fortsat Den 28 Sept. holdt Spaniens unge og som man beskriver hende, deilige Dronning, sit Jndtog i Madrid, og den 29 blev Formælingen fuldbyrdet, i den hellige Francisci Kirke, Kongen har paa denne Dag givet Statsfangerne deres Friehed, at 22000 Personer har erholdet den Ære at kysse Dronningens Haand fortælles i Aviserne. J Følge en Skrivelse fra Cadix lever man der i stor Uroe, formedelst de sydamerikanske Caperes Forvovenhed. Kiøbmænmændene tør neppe lade et Skib løbe ud, da der ikke er noget Asseurance-Compagnie, hvor de kunne lade dem asseurere. Disse dristige Aventuriers vove sig endog ind i Havnene, og har der borttaget mange Skibe, iblandt andre, den velbevæbnede og af en Marine-Officerer commanderede Hurtigsegler Leona, som nu er udrustet som Kaper. Da den Kongelige Marine ikke er i Stand til at rense Havet for disse Søerøvere, saa maae Handelstribanalet i Cadix (Consulade) selv udruste fire Skonneter og Fregatten Puebla imod dem. Jmidlertid er Cadix og Omequen opfyldt af Tropper, da en 12 til 14000 Mand skulle afseile til Amerika, underAbisbals Commando, som er født i Spanien, men hvis Fader er en Jrlænder; hans egentlige Navn er O'Donnel, men formedelst sin Tapperhed i den franske Krig og af den Træfning han vandt, fik han anførte Titel, han er udmærket ved sin Tapperhed og Menneskelighed. J Cadix som i hele Spanien veed man forresten intet Nyt, alle fremmede Aviser. og Skrifter ere strengt forbudte; man erfarer ikke noget uden det, som staaer i den Madriter Tidende, og denne skrives i Departementet for de udenlandske Anliggender. Politiet og Jnquisitionen ere saa aarvaagne, at ingen drister sig til at tale noget om Statsbegivenheder; og Postvæsnet et ligesaa aarvaagent over Brevene; saa at mange allerede maatte prøve de sørgeligste Følger af deres Uforsigtighed; da Kongen var i Badene i Sacedon, forblev Don Carlos som Regent i Madrid, og regierede ganske i Ferdinands Vand. Jnquisitionen hersker som tilforn, mange Personer ere nyelig blevne heftede, hvoriblandt Don Herrera, Deputeret fra Estremadura hos Cortes, og Biskoppen af Mechocan i Mexico, fordi han i et Hyrdebrev har yttret nogle Grundsætninger, som vare imod den mægtiGeistligheds Privilegier. Jesuiterne have begyndt deres Læreanstalter og Forelæsninger. Med sine Gardere synes Kongen ikke at være ret fornøiet, da deres Antal er formindsket; paa den hellige Fordinands Dag pardonnerede han 70 Slaver, som vare dømte til Galleierne. Regieringen underkaster den engelske Handel store Jndskrænkninger, men favoriserer stedse meere den Franske, og Jndførselen af franske Produkter og Fabrikvarer. Siden Kiøbmandsstanden i Barcelona har indgivet en Forestilling om et Forbud mod Jndførselen af alle engelske Fabrikater, da de undertrykke den spanske Jndustrie, har Kongen underkastet Jndførselen af det engelske Klæde i Amerika saadanne Jndskrænkninger, at den næsten hører reent op; dette, og at man nægtede den i Madrid myrdede Hr. Lyell, som var anstillet ved det engelske Gesandtskab, en anstændig Begravelse, fordi han var Protestant, har opvakt en Deel Misfornøielse i England, hvor man giør Regning paa nogen Taknemmele fra Thronen i det Hollandske Sprog, som varede lighed. Den nordamerikanske Regiering har tilbudt at ville frasige sig alle Fordringer paa Godtgiørelse for de i den franske Krig af Spanien gjorte Priser, naar Spanien vil aftræde Florida; men det spanske Ministerium har forkastet dette Forslag. En lille Misforstaaelse med Amerika voldte det ogsaa, at den spanske Regiering lod den amerikanske Viceconsul i Cadix Hr. Mende arrestere, fordi han havde ladet trykke et Skrift mod Regieringen, da denne ikke havde betalt ham en Deel Leverencer, som han havde besørget til Cortes, han er dog bleven løsladt og har faaet en Deel af sine Penge. Kongen af Spanien har udstædet den vise Befaling, at 4 unge Adelsmænd skal ansættes ved Gesandtskabet i Østerrig og sex ved det i Frankerige, for at gjøre sig bekiendt med Sædernes Tilstand, i hine Stater, med deres indvortes Forfatning og med Sproget. At det, som er forhen fortalt, er forbudt de Krigsfangne Officerer i Frankerige at vende tilbage til Spanien, gielder allene om de af dem, som har taget fransk Tieneste under Napoleon, og dog kun for dem som vare Captainer, eller besad høiere Charger.